CELEX: 62011CN0004
Language: el
Date: 2011-01-05 00:00:00
Title: Υπόθεση C-4/11: Αίτηση για την έκδοση προδικαστικής αποφάσεως, την οποία υπέβαλε το Hessischen Verwaltungsgerichtshofs (Γερμανία) στις 5 Ιανουαρίου 2011 — Bundesrepublik Deutschland κατά Kaveh Puid

26.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/3
            
         Αίτηση για την έκδοση προδικαστικής αποφάσεως, την οποία υπέβαλε το Hessischen Verwaltungsgerichtshofs (Γερμανία) στις 5 Ιανουαρίου 2011 — Bundesrepublik Deutschland κατά Kaveh Puid
   (Υπόθεση C-4/11)
   2011/C 95/05
   Γλώσσα διαδικασίας: η γερμανική
   
      Αιτούν δικαστήριο
   
   Hessischer Verwaltungsgerichtshof
   
      Διάδικοι στην υπόθεση της κύριας δίκης
   
   
      Προσφεύγουσα: Bundesrepublik Deutschland
   
      Καθού: Kaveh Puid
   
      Προδικαστικά ερωτήματα
   
   
               1)
            
            
               Έχει το άρθρο 3, παράγραφος 2, εδάφιο 1 του κανονισμού Δουβλίνο ΙΙ (1), κατά το οποίο σε περίπτωση που υποβληθεί σε κράτος μέλος αίτηση ασύλου από υπήκοο τρίτης χώρας, για την εξέταση της οποίας υπεύθυνο είναι άλλο κράτος μέλος δυνάμει του άρθρου 3, παράγραφος 1, του Κανονισμού (στο εξής: υπεύθυνο κράτος μέλος), το κράτος μέλος έχει τη δυνατότητα να εξετάσει την ως άνω αίτηση ασύλου κατά παρέκκλιση από την αρμοδιότητα του άλλου κράτους μέλους («να υπεισέλθει στη θέση του υπεύθυνου κράτους μέλους»), την έννοια ότι είναι δυνατό να συναχθεί η υποχρέωση κράτους μέλους να κάνει χρήση της δυνατότητας που του παρέχει η εν λόγω διάταξη προς όφελος του αιτούντος άσυλο και από λόγους που δεν σχετίζονται ευθέως με το πρόσωπο του αιτούντος άσυλο ή από άλλες ιδιαιτερότητες της εκάστοτε περιπτώσεως, αλλά από λόγους που ανακύπτουν από την κατάσταση που επικρατεί στο υπεύθυνο κράτος μέλος, η οποία θέτει σε κίνδυνο τα θεμελιώδη δικαιώματα των αιτούντων άσυλο κατά τον Χάρτη των Θεμελιωδών Δικαιωμάτων της Ευρωπαϊκής Ένωσης (στο εξής: ΧΘΔ);
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Προκύπτουν συναφώς λόγοι για την υποχρέωση του κράτους μέλους να υπεισέλθει στη θέση του υπεύθυνου κράτους μέλους λαμβανομένων υπόψη των θεμελιωδών δικαιωμάτων των άρθρων 3, παράγραφος 1, 4, 18, 19, παράγραφος 2 και 47 του ΧΘΔ από το γεγονός ότι το υπεύθυνο κράτος μέλος δεν πληροί σε σημαντικό βαθμό και/ή ταυτόχρονα άλλες απαιτήσεις που προβλέπει η οδηγία 2005/85/ΕΚ του Συμβουλίου, της 1ης Δεκεμβρίου 2005, σχετικά με τις ελάχιστες προδιαγραφές για τις διαδικασίες με τις οποίες τα κράτη μέλη χορηγούν και ανακαλούν το καθεστώς του πρόσφυγα (ΕΕ L 31, σ. 18) και οι διατάξεις της οδηγίας 2005/85/ΕΚ, του Συμβουλίου, της 1ης Δεκεμβρίου 2005, σχετικά με τις ελάχιστες προδιαγραφές για τις διαδικασίες με τις οποίες τα κράτη μέλη χορηγούν και ανακαλούν το καθεστώς του πρόσφυγα (ΕΕ L 326, σ. 13);
            
         
               3)
            
            
               Σε περίπτωση αποφατικής απαντήσεως στο δεύτερο ερώτημα:
               Υποχρεούται το κράτος μέλος να ασκήσει την ευχέρεια κατά το άρθρο 3, παράγραφος 2, εδάφιο 1, του Κανονισμού Δουβλίνο ΙΙ λαμβανομένων υπόψη των ως άνω εγγυήσεων του ΧΘΔ εν πάση περιπτώσει, οσάκις στο υπεύθυνο κράτος μέλος υφίστανται ιδιαιτέρως σοβαρές ανεπάρκειες, οι οποίες θέτουν καταρχήν σε κίνδυνο τις διαδικαστικές εγγυήσεις για τους αιτούντες άσυλο ή θέτουν σε κίνδυνο την ύπαρξη ή τη σωματική ακεραιότητα των μεταφερόμενων αιτούντων άσυλο;
            
         
               4)
            
            
               Σε περίπτωση καταφατικής απαντήσεως στο δεύτερο ή το τρίτο ερώτημα:
               Προκύπτει από την υποχρέωση του κράτους μέλους να ασκήσει την εξουσία του άρθρου 3, παράγραφος 2, εδάφιο 1, του Κανονισμού Δουβλίνο ΙΙ αγώγιμο δικαίωμα του αιτούντος άσυλο να ζητήσει από το εν λόγω κράτος μέλος να υπεισέλθει στη θέση του υπεύθυνου κράτους μέλους;
            
         
      (1)  Κανονισμός (ΕΚ) 343/2003, του Συμβουλίου, της 18ης Φεβρουαρίου 2003 για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας (ΕΕ L. 50, σ. 1)